Cuneiform Tablet Kt 92/k 190b (AKT 5 26b)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-li-a ḫa-nu-nu ú-ṣur-ša-a-šur a-šur-lá-ma-sí a-na u-ṣú-ur-ša-a-šur qí-bi₄-ma um-ma pì-lá-aḫ-IŠTAR 0.33333 ma-na 7 GÍN KÙ.BABBAR ša a-šur ša ma-ṣa-ar-tí ù be-té-e iš-tù 4 ša-na-té-e a-dí-na-ku um-ma a-ta-ma a-ḫi-i i-na ma-a-ma a-ma-ḫa-ar-ma KÙ.BABBAR 3 ma-na na-ší ú KÙ.BABBAR-áp-kà ú-šé-ba-lá-ku ú KÙ.BABBAR 1 GÍN a ni-na-ša ú-šé-ba-lá-ku ú ma-a iš-tù 4 ša-na-té-e KÙ.BABBAR-áp A-šur ta-ma-kà-ar ú a-dí u₄-mì-im a-nim tù-uk-ta-ṣí-dá-ni KÙ.BABBAR ú ḫa-ra-na-tí-šu ṣa-ba-at-ma a-na ša ki-ma i-a-tí dí-in KÙ.BABBAR e-lá ta-dí-in-ma a-na u₄-mì-im wa-ar-ke-e li-ba-kà i-ma-ra-IṢ a-na a-wa-tí ša ta-at-wu-ú ú a-na-ku a-wa-at ša a-ḫi eb-ri lá-IS-me-e ki-ma e-ta-wu-ni ta-ša-<gap>